b'\n_START_ARTICLE_\nZrinjski Mostar\n_START_PARAGRAPH_\nZrinjski Mostar je \xc5\xa1portsko dru\xc5\xa1tvo iz Mostara, Bosna i Hercegovina. Dru\xc5\xa1tvo (njegov nogometni odjel) je utemeljeno 1905. godine. Tijekom razdoblja socijalisti\xc4\x8dke Jugoslavije, dru\xc5\xa1tvo je bilo zabranjeno, a napokon, nakon 47 godina komunisti\xc4\x8dke zabrane, sve\xc4\x8dano je 1992. u Me\xc4\x91ugorju formiranjem "Inicijativnog odbora za pripremu obnoviteljske skup\xc5\xa1tine" obnovljen i po\xc4\x8deo je s radom i Hrvatski \xc5\xa1portski klub Zrinjski Mostar (nogometni odjel \xc5\xa1portskog dru\xc5\xa1tva Zrinjski). Klub \xc4\x8dije se ime pola stolje\xc4\x87a nije smjelo ni spomenuti pod prijetnjom zatvora. Nakon obnove nogometnog odjela, po\xc4\x8dinje osnivanje klubova u ostalim sportovima. \xc5\xa0portska obitelj Zrinjski danas se sastoji od 12 klubova. Nogometni, a ponekad i ko\xc5\xa1arka\xc5\xa1ke i rukometne odjele \xc5\xa1portskog dru\xc5\xa1tva Zrinjski prate navija\xc4\x8di Ultrasi.'